دوزگون عشق
بیر قوجا كیشی سحر تئزدن ائویندن ائشیگه چیخیب، یولدا بیر ماشین ایله تصادف ائله دی و یارالاندی. یولدان كئچنلر اونو تئز مریضخانایا یئتیردیلر. پرستارلار یئتیشجك قوجا كیشی نین یارالارین باغلادیلار و سونرا اونا دئدیلر: گرك سندن عكس گؤتورولسون بیلك بَدنیوین هاراسی سینیب یا صدمه گؤروبدو
قوجا كیشی غمه دولاراق دئدی: تله سیرم، عكس سالماغا نیاز یوخدور
پرستارلار اوندان تله سمه گینین علّتین سورشدولار دئدی: آروادیم سالمندان ائوینده دیر، هر صبح اورا گئدیب صبحانه نی اون ایله بیرلیكده ییه رم. اونا گؤره ایسته میرم واختسیز اولا...
پرستارلارین بیری اونا دئدی: بیز اؤزوموز اونا خبر وئره ریك
قوجا كیشی غملی ایكن دئدی: چوخ تآسّفلر كی اونون « آلزایمر » مریضلیگی واردیر، بیر زاد باشا دوشمه یه جكدیر، منیده تانیماییر
پرستار دویوخوب دئدی: او كی سنی تانیماییر كیمسن، نییه هر صبح چاغلاری، صبحانه صرف ائتمكدن ساری اونون یانینا گئدیرسن؟!
قوجا كیشی، توتقون سس ایله یاواشجا دئدی:
آمما من كی بیلیرم او كیمدیر!!
موضوع: دل نوشته های ایده لویی ها،
برچسب ها: ترکی،
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab